**NÁRODNÁ RADA SLOVENSKEJ REPUBLIKY**

**VI. volebné obdobie**

Číslo: PREDS-440/2015

### 1588a

### Spoločná správa

**výborov Národnej rady Slovenskej republiky o výsledku prerokovania zákona z 13. mája 2015, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej repubiky na opätovné prerokovanie Národnou radou Slovenskej republiky**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**I.**

 Výbor Národnej rady Slovenskej republiky pre sociálne veci, ako gestorský výbor pri rokovaní **o zákone z 13. mája 2015, ktorým sa mení a dopĺňa zákon
č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej repubiky na opätovné prerokovanie Národnou radou Slovenskej republiky (tlač 1588)** (ďalej len „vrátený zákon“) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky:

**II.**

Prezident Slovenskej republiky v zmysle čl. 102 ods. 1 písm. o) Ústavy Slovenskej republiky vrátil zákon z 13. mája 2015, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony na opätovné prerokovanie Národnej rade Slovenskej republiky.

Vo svojom rozhodnutí z 28. mája 2015 č. 3535-2015-KPSR uviedol dôvody a v časti III navrhol pripomienky.

 Na základe toho predseda Národnej rady Slovenskej republiky rozhodnutím z 28. mája 2014 č. 1571 pridelil predmetný vrátený zákon na prerokovanie:

Ústavnoprávnemu výboru Národnej rady Slovenskej republiky

a

Výboru Národnej rady Slovenskej republiky pre sociálne veci.

**III.**

Uvedené výbory prerokovali predmetný zákon v lehote určenej rozhodnutím predsedu Národnej rady Slovenskej republiky a zaujali tieto stanoviská:

## Ústavnoprávny výbor Národnej rady Slovenskej republiky uznesením č. 620 z 15. júna 2015 odporúčal Národnej rade Slovenskej republiky zákon vrátený prezidentom SR schváliť v pôvodnom znení.

## Výbor Národnej rady Slovenskej republiky pre sociálne veci uznesením č. 176 z 15. júna 2015 odporúča Národnej rade Slovenskej republiky zákon vrátený prezidentom SR schváliť v pôvodnom znení.

**IV.**

 Pripomienky prezidenta Slovenskej republiky uvedené v III. časti jeho rozhodnutia z 28. mája 2015:

V čl. I trinástom bode § 82b ods. 1 úvodnej vete sa za slovom „dôchodku“ vypúšťa čiarka a slová „ak odsek 2 neustanovuje inak,“ a v celom texte § 82b ods. 1 sa slová „odseku 4“ nahrádzajú slovami „odseku 3“.

V čl. I trinástom bode § 82b sa vypúšťa odsek 2.

Doterajšie odseky 3 až 5 sa označujú ako odseky 2 až 4.

V čl. I trinástom bode § 82b ods. 2 (doterajšom odseku 3) písm. a) sa slová „odseku 4“ nahrádzajú slovami „odseku 3“.

V čl. I trinástom bode § 82b ods. 2 (doterajšom odseku 3) písm. b) sa vypúšťajú slová „poberateľ invalidného dôchodku vyplácaného po dovŕšení dôchodkového veku a je“.

V čl. I trinástom bode § 82b ods. 2 (doterajšom odseku 3) písm. c) treťom bode sa vypúšťajú slová „ak poistenec je poberateľ invalidného dôchodku vyplácaného po dovŕšení dôchodkového veku“.

V čl. I štrnástom bode § 112 doplnenom odseku 11 sa slová „ods. 3“ nahrádzajú slovami „ods. 2“.

V čl. I dvadsiatom siedmom bode § 293dl ods. 1 a 2 sa slová „ods. 3“ nahrádzajú slovami „ods. 2“.

**Gestorský výbor odporúča neschváliť.**

**V.**

 Gestorský výbor odporúča Národnej rade Slovenskej republiky podľa § 90 ods. 5 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov po opätovnom prerokovaní hlasovať:

**spoločne o všetkých siedmich pripomienkach prezidenta** uvedených v IV. časti tejto správy so stanoviskom gestorského výboru **neschváliť**.

**o zákone ako celku** so stanoviskom gestorského výboru vrátený zákon **schváliť v pôvodnom znení.**

**VI.**

 Gestorský výbor poveril spravodajcu **Viliama Jasaňa,** aby informoval Národnú radu Slovenskej republiky o výsledku rokovania výborov a odôvodnil návrh a stanovisko gestorského výboru.

 Spoločná správa výborov Národnej rady Slovenskej republiky o výsledkoch prerokovania vráteného zákona bola schválená uznesením Výboru Národnej rady Slovenskej republiky pre sociálne veci č. 177 z 15. júna 2015.

# Bratislava 15. júna 2015

# Ján Podmanický v. r.

**predseda výboru**